Париж - 2024: Біздің бір үмітіміз мергендерде
"Париж - 2024: Біздің бір үмітіміз мергендерде" | "https://abai.kz/post/185620"
TITLE: Париж - 2024: Біздің бір үмітіміз мергендерде
URL: https://abai.kz/post/185620
META: "Париж - 2024: Біздің бір үмітіміз мергендерде" | "https://abai.kz/post/185620"
DATE: 25.07.2024
AUTHOR(s): Руслан Меделбек
TOTAL WORDS: 126
TEXT: Бізде жұрт назарына көп түсе бермейтін, өз алдына жаттығып, ірі жарыс болса топ жарып, қайта жаттығуына кірісетін томаға тұйық құрама бар. Ол – нысана көздеу мен стенд ату. Азия ойындарында Қазақстан делегациясын толық күйреуден құтқарып қалған мергендер еді – 3 алтын, 2 күміс, 5 қола. Стенд атудан (қызыл тәрелке ұшып шығып, соны ататындар) Азия ойындарының чемпионы болған Әсем Орынбай (2022 жылғы ӘЧ қола жүлдегері) мен Эдуард Ещенко және Мария Дмитриенкодан үміт күтуге болады. Бұған қоса, нысана көздеу мен стенд атудан Қазақстан алғаш рет олимпиада 9 спортшы апара жатыр. Құрама үшін рекорд. Мұның бәрі тып-тыныш шулатпай жұмыс істеп жүрген бапкерлердің арқасы. Әсіресе, нысана көздеуден құрамаға тәжірибелі Ольга Довгун келгелі медаль түсе бастады. Демек, Парижде бокстан ғана емес осы спорттан да жүлде күтуге болады. Руслан Меделбектің жазбасы Abai.kz
